রাজু আলাউদ্দিন: এটা আমিও মনে করি, জামান ভাই। খুব সুন্দর একটা কথা বলেছেন। বুঝি না, এটা কেন উনারা বুঝতে পারছেন না। এই বাংলাদেশ যখন স্বাধীন হলো, এই বাংলাদেশ কোনো ধর্ম বা সাম্প্রদায়িক স্লোগান দিয়ে স্বাধীন হয়নি। বরং উল্টোটা হয়েছে। একদম ধর্মনিরপেক্ষ জায়গা থেকে যে বাণীটা এল, শেখ মুজিবুর রহমান সেটাকেই প্রধান স্লোগান হিসেবে তুলে ধরলেন। এবং বাংলাদেশ স্বাধীন হলো। মুসলিম অধ্যুষিত একটি দেশ হওয়া সত্ত্বেও কোনো হিন্দু বা কোনো মুসলমান এ নিয়ে কোনো তর্ক তোলেননি। মুসলমানরা তো বলতে পারত এই স্লোগান মানব না।